Document ID: 31985R2207

*****
ΚΑΝΟΝΙΣΜΟΣ (ΕΟΚ) αριθ. 2207/85 ΤΗΣ ΕΠΙΤΡΟΠΗΣ
της 30ής Ιουλίου 1985
που τροποποιεί τον κανονισμό (ΕΟΚ) αριθ. 1641/71 όσον αφορά τις ποιοτικές προδιαγραφές για τα επιτραπέζια μήλα και αχλάδια
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1332/84 (2), και ιδίως το άρθρο 2 παράγραφος 3 δεύτερο εδάφιο,
Εκτιμώντας:
ότι ο κανονισμός (ΕΟΚ) αριθ. 1641/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1855/85 (4), καθόρισε τις ποιοτικές προδιαγραφές για τα επιτραπέζια μήλα και αχλάδια οι οποίες συμπεριλαμβάνονται στο παράρτημα του εν λόγω κανονισμού·
ότι οι ποιοτικές προδιαγραφές για τα επιτραπέζια μήλα και αχλάδια περιλαμβάνουν κριτήρια ομογενείας, όσον αφορά τη διάμετρο, τα οποία ισχύουν για όλες τις ποικιλίες· ότι, λαμβάνοντας υπόψη τα μορφολογικά χαρακτηριστικά της ποικιλίας Horneburger, η εφαρμογή στην ποικιλία αυτή των κριτηρίων που έχουν επιλεγεί θα εμπόδιζε ιδίως να ταξινομηθούν τα φρούτα της στην ποιοτική κατηγορία 1, όποια κι αν είναι τα ποιοτικά χαρακτηριστικά των κανόνων, όσον αφορά τη διάμετρο γι'αυτή την ποικιλία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποιοτικές προδιαγραφές για τα μήλα και τα αχλάδια που αναφέρονται στο παράρτημα του κανονισμού (ΕΟΚ) αριθ. 1641/71 τροποποιούνται ως εξής:
Στον τίτλο ΙΙΙ «Διάμετρος», προστίθενται στις παραπομπές (2) και (3) οι όροι «και της ποικιλίας Horneburger» μετά Bramley's Seedling (Bramley, Triomphe de Kiel).
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 1985.

Labels: 7
3
17